מא יינג-ג'יו

מא יינג-ג'יו (בכתב הסיני המסורתי: 馬英九, בכתב הסיני המפושט: 马英九, בפיניין: Mǎ Yīngjiǔ; נולד ב-13 ביולי 1950, הונג קונג) הוא פוליטיקאי ומשפטן סיני טייוואני, יליד הונג קונג, שכיהן כנשיא הרפובליקה הסינית בשנים 2008–2016. הוא שימש גם כיושב ראש מפלגת קואמינטנג בשנים 2005–2007 ו-2009–2014. בשנים 1993–1996 כיהן כשר המשפטים של טייוואן ובשנים 1998–2006 כראש העיר טאיפיי.
מא יינג-ג'יו זכה בנשיאות טיוואן בבחירות בשנת 2008 כשהשיג 58.45% מהקולות. נבחר שוב ב-2012 עם 51.6% מהקולות. ב־3 בדצמבר 2014 התפטר מתפקיד יושב ראש הקואמינטנג.
בימי כהונתו כנשיא חלה הטבה בקשרים עם הרפובליקה העממית של סין. מא יינג-ג'יו היה לנשיא הראשון של רפובליקת סין שפגש מנהיג של הרפובליקה העממית של סין, ומנהיג של המפלגה הקומוניסטית הסינית שהיה באותה תקופה שי ג'ינפינג. השניים נפגשו בסינגפור בנובמבר 2015. כל אחד פנה אל השני תוך שימוש בתואר הכבוד "שיאנשנג"( 先生 - כלומר "אדון")

קורות חייו 
מא נולד בהונג קונג 1950, כבן למשפחה שבאה משיאנגטן, הונאן. אבותיו הגיעו מפופנג בפרובינציית שאאנשי, לאחר מכן עברו לג'יאנשי ומשם להונאן. בספר יוחסין שנתגלה על ידי חוקרים בעיר קאיון במחוז הנגשאן בהונאן, נתגלה שמא הוא צאצא של הגנרל מא צקאו מתקופת שלוש הממלכות. משפחתו שייכת קבוצת בני האן האקא ואימצה את הנצרות הקתולית.
כשנולד אחרי ניצחון הקומוניסטים במלחמת האזרחים הסינית כשהוריו היו בדרך תוך כדי הימלטות מחבל הונאן אל המבצר האחרון של הקואמינטנג באי טייוואן. הוא היה הילד הרביעי והבן היחיד מבין חמישה ילדים. בשנת 1972 הוא סיים תואר ראשון במשפטים באוניברסיטה הלאומית של טייוואן. בשנים 1972–1974 הוא שירת בחיל המרינס והים של טיוואן והוענקה לו דרגת לוטננט. בהמשך בשנת 1976 סיים תואר ראשון בבית הספר למשפטים של אוניברסיטת ניו יורק ואחר כך תואר דוקטורט במשפטים בבית הספר למשפטים באוניברסיטת הרווארד. עבודת התואר שלו, שפורסמה ב-1984 הסבה על המחלוקת סביב איי סנקאקו. בתום הלימודים מא עבד כשותף במשרד עורכי דין בוול סטריט בניו יורק וכיועץ משפטי של בנק חשוב במדינת מסצ'וסטס
הוא עעסק תקופה כחוקר באוניברסיטת מרילנד. בשובו לטיוואן עבד כצוות היועצים של הנשיא צ'יאנג צ'ינג-קואו.

מא כיהן כנשיא הרפובליקה הסינית (טייוואן) מה-20 במאי 2008 עד 20 במאי 2016. מא יינג-ג'יו כיהן כיושב ראש של המפלגה הלאומית הסינית קוומינטנג בשנים 2005–2007, ושוב בשנים 2009 עד 2014. בשנים 1998–2006 כיהן כראש העיר טאיפיי ובשנים 1993–1996 כשר המשפטים.

בשנת 2007 התפטר מתפקיד יושב ראש מפלגת קואמינטנג בגלל האשמות של שימוש לא חוקי בכספים של עיריית טייפה בתקופה שבה עמד בראש מועצת העיר. לבסוף נוקה מכל האשמות.
מא יינג-ג'יו ניצח בבחירות הנשיאותיות שהתקיימו בשנת 2008 עם רוב של 58.4% מסך הקולות. נכנס לתפקיד הנשיא ב-20 במאי 2008 וב-17 באוקטובר 2009 נבחר מחדש גם כיושב ראש מפלגת הקואומינטנג. הוא התפטר מתפקידו בדצמבר 2015.

בעת כהונתו שיפר מא את היחסים עם הרפובליקה העממית הסינית על בסיס סטטוס קוו המאופיין על ידי העקרונות "לא איחוד, לא הכרזת עצמאות, לא שימוש בכוח". בתקופת נשיאותו נחתם הסכם סחר בין טיוואן ובין הרפובליקה העממית הסינית. בחירתו מחדש לתפקיד נשיא הרפובליקה בינואר 2012 עם 51.6% מול מועמדת המפלגה הדמוקרטית פרוגרסיבית, צאי אינג-ון, נחשבה סימן לתמיכה רחבה במדיניותו זו ביחס לסין העממית.

חייו הפרטיים

מא יינג - ג'יו נשוי לכריסטין צאו-מא, ילידת ננקינג. לזוג שתי בנות: לזלי (מא וויי-צ'ונג), ילידת ניו יורק, ומא סי-רוי, ילידת טייוואן.
הוא מדבר סינית מנדרינית, טיוואנית, האקא ואנגלית.

קישורים חיצוניים

 

בוסטון: אישים
נשיאי הרפובליקה הסינית
שרי משפטים
ראשי עיריות
בוגרי בית הספר למשפטים באוניברסיטת הרווארד
טאיוואנים שהופיעו ברשימת טיים 100
נוצרים רומים-קתולים
סינים שנולדו ב-1950
בוגרי בית הספר למשפטים באוניברסיטת ניו יורק